CELEX: 62011CB0572
Language: lt
Date: 2013-07-04 00:00:00
Title: Byla C-572/11: 2013 m. liepos 4 d. Teisingumo Teismo nutartis byloje ( Administrativen sad Veliko Tarnovo (Bulgarija) prašymas priimti prejudicinį sprendimą) Menidzherski biznes reshenia OOD prieš Direktor na Direktsia „Obzhalvane i upravlenie na izpalnenieto“ — Veliko Tarnovo pri Tsentralno upravlenie na Natsionalnata agentsia za prihodite (Direktyva 2006/112/EB — PVM — Teisė į atskaitą — Atsisakymas — Sąskaitoje faktūroje nurodytas mokestis — Faktinis apmokestinamojo sandorio įvykdymas — Nebuvimas — Įrodymai — Fiskalinio neutralumo ir teisėtų lūkesčių apsaugos principai)

19.10.2013   
            
            
               LT
            
            
               Europos Sąjungos oficialusis leidinys
            
            
               C 304/2
            
         2013 m. liepos 4 d. Teisingumo Teismo nutartis byloje (Administrativen sad Veliko Tarnovo (Bulgarija) prašymas priimti prejudicinį sprendimą) Menidzherski biznes reshenia OOD prieš Direktor na Direktsia „Obzhalvane i upravlenie na izpalnenieto“ — Veliko Tarnovo pri Tsentralno upravlenie na Natsionalnata agentsia za prihodite
   
   (Byla C-572/11) (1)
   
   (Direktyva 2006/112/EB - PVM - Teisė į atskaitą - Atsisakymas - Sąskaitoje faktūroje nurodytas mokestis - Faktinis apmokestinamojo sandorio įvykdymas - Nebuvimas - Įrodymai - Fiskalinio neutralumo ir teisėtų lūkesčių apsaugos principai)
   2013/C 304/02
   Proceso kalba: bulgarų
   
      Prašymą priimti prejudicinį sprendimą pateikęs teismas
   
   
      Administrativen sad Veliko Tarnovo
   
   
      Šalys
   
   
      Ieškovė: Menidzherski biznes reshenia OOD
   
      Atsakovas: Direktor na Direktsia „Obzhalvane i upravlenie na izpalnenieto“ — Veliko Tarnovo pri Tsentralno upravlenie na Natsionalnata agentsia za prihodite
   
      Dalykas
   
   Prašymas priimti prejudicinį sprendimą — Administrativen sad Veliko Tarnovo — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos nuostatos (OL L 347, p. 1) 203 straipsnio kartu su 168 straipsnio a punktu aiškinimas — Perkant sumokėto mokesčio atskaita — Atsisakymas suteikti paslaugų tiekimo gavėjui teisę į PVM atskaitą dėl to, kad nėra įrodymų, patvirtinančių, jog faktiškai buvo įvykdyti tiekimai, nurodyti sąskaitose faktūrose — Tikrinant tas pačias sąskaitas faktūras per mokestinį tiekėjo patikrinimą nebuvo ištaisytas mokėtinas PVM — Fiskalinio neutralumo principas
   
      Rezoliucinė dalis
   
   2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 168 straipsnio a punktas ir 203 straipsnis bei fiskalinio neutralumo ir teisėtų lūkesčių apsaugos principai turi būti aiškinami taip, kad pagal juos nedraudžiama atsisakyti suteikti sąskaitos faktūros gavėjui teisės į sąskaitoje faktūroje nurodyto pridėtinės vertės mokesčio atskaitą, jei šioje sąskaitoje faktūroje nurodyti sandoriai faktiškai nebuvo įvykdyti, nors ir pajamų iš mokesčių praradimo rizika buvo pašalinta dėl to, kad minėtą sąskaitą faktūrą išrašęs asmuo sumokėjo joje nurodytą PVM. Prašymą priimti prejudicinį sprendimą pateikęs teismas pagal nacionalinės teisės įrodinėjimo taisykles turi bendrai įvertinti visus įrodymus ir faktines aplinkybes jo nagrinėjamoje byloje, siekdamas nustatyti, ar tai susiję su sandoriais, už kuriuos išrašytos pagrindinėje byloje nagrinėjamos sąskaitos faktūros.
   
      (1)  OL C 25, 2012 1 28.